title: Provedbena uredba Komisije (EU) 2021/669 оd 23. travnja 2021. o odobrenju L-lizin monohidroklorida, tehnički čistog, i L-lizina bazičnog, tekućeg, dobivenih od Corynebacterium casei KCCM 80190 ili Corynebacterium glutamicum KCCM 80216 ili Corynebacterium glutamicum KCTC 12307BP kao dodatka hrani za sve životinjske vrste (Tekst značajan za EGP)

text:
                  26.4.2021

                  HR

                  Službeni list Europske unije

                  L 141/7

         PROVEDBENA UREDBA KOMISIJE (EU) 2021/669
         оd 23. travnja 2021.
         o odobrenju L-lizin monohidroklorida, tehnički čistog, i L-lizina bazičnog, tekućeg, dobivenih od Corynebacterium casei KCCM 80190 ili Corynebacterium glutamicum KCCM 80216 ili Corynebacterium glutamicum KCTC 12307BP kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. stavkom 1. Uredbe (EZ) br. 1831/2003 podneseni su zahtjevi za odobrenje L-lizina bazičnog, tekućeg, i L-lizin monohidroklorida, tehnički čistog, kao nutritivnih dodataka hrani za životinje za uporabu u hrani za životinje i vodi za piće za sve životinjske vrste. Uz te su zahtjeve priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (3)

                     Zahtjevi se odnose na odobrenje L-lizina bazičnog, tekućeg, i L-lizin monohidroklorida, tehnički čistog, dobivenih od Corynebacterium casei KCCM 80190 ili Corynebacterium glutamicum KCCM 80216 ili Corynebacterium glutamicum KCTC 12307BP kao dodataka hrani za sve životinjske vrste i njihovo razvrstavanje u kategoriju dodataka „nutritivni dodaci”, funkcionalnu skupinu „aminokiseline, njihove soli i analogne tvari”.

                     (4)

                     Europska agencija za sigurnost hrane („Agencija”) u svojim je mišljenjima od 30. rujna 2020. (2) i 18. studenoga 2020. (3) (4) zaključila da L-lizin bazični, tekući, i L-lizin monohidroklorid, tehnički čist, dobiveni od Corynebacterium casei KCCM 80190 ili Corynebacterium glutamicum KCCM 80216 ili Corynebacterium glutamicum KCTC 12307BP u predloženim uvjetima uporabe nemaju štetan učinak na zdravlje životinja, zdravlje potrošača i okoliš. Agencija je mogla donijeti zaključak o sigurnosti korisnika L-lizina bazičnog, tekućeg, i L-lizin monohidroklorida, tehnički čistog, dobivenih od Corynebacterium glutamicum KCCM 80216 i Corynebacterium glutamicum KCTC 12307BP. Navela je da se L-lizin monohidroklorid, tehnički čist, i L-lizin bazični, tekući, dobiveni od Corynebacterium casei KCCM 80190 smatraju opasnima ako se udišu i da L-lizin monohidroklorid, tehnički čist, dobiven od Corynebacterium casei KCCM 80190 blago nadražuje oči. Stoga bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da su L-lizin bazični, tekući, i L-lizin monohidroklorid, tehnički čist, dobiveni od Corynebacterium casei KCCM 80190 ili Corynebacterium glutamicum KCCM 80216 ili Corynebacterium glutamicum KCTC 12307BP učinkoviti izvori esencijalne aminokiseline L-lizina za sve životinjske vrste. Da bi dodatni L-lizin bio u potpunosti učinkovit za preživače, trebao bi biti zaštićen od razgradnje u buragu. U svojim je mišljenjima Agencija uputila na raniju izjavu o mogućoj nutritivnoj neravnoteži aminokiselina i higijenskim problemima kada se unose u vodi za piće. Međutim, Agencija nije predložila najveću dopuštenu količinu za dodavanje L-lizina prehrani. Stoga je, posebno u slučaju dodavanja L-lizina prehrani kao aminokiseline u vodi za piće, na oznaci dodatka i premiksâ koji ga sadržavaju primjereno navesti upozorenje da je potrebno voditi računa o udjelu svih esencijalnih i uvjetno esencijalnih aminokiselina u prehrani.

                     (5)

                     Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješća o metodi analize dodatka hrani za životinje koja je dostavio referentni laboratorij osnovan Uredbom (EZ) br. 1831/2003.

                     (6)

                     Procjena L-lizina bazičnog, tekućeg, i L-lizin monohidroklorida, tehnički čistog, dobivenih od Corynebacterium casei KCCM 80190 ili Corynebacterium glutamicum KCCM 80216 ili Corynebacterium glutamicum KCTC 12307BP pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (7)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvari navedene u Prilogu, koje pripadaju kategoriji „nutritivni dodaci” i funkcionalnoj skupini „aminokiseline, njihove soli i analogne tvari” odobravaju se kao dodaci hrani za životinje, pod uvjetima utvrđenima u Prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. travnja 2021.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2020.;18(11):6285.

            (3)  EFSA Journal 2020.;18(12): 6333.

            (4)  EFSA Journal 2020.;18(12): 6334.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg/kg potpune krmne smjese s udjelom vlage od 12 %

                           Kategorija nutritivnih dodataka.

                           Funkcionalna skupina: aminokiseline, njihove soli i analogne tvari.

                        3c320

                        –

                        L-lizin bazični, tekući

                           Sastav dodatka:

                        vodena otopina L-lizina s najmanje 50 % L-lizina.

                        Sve vrste

                        –

                        –

                        –

                                    1.

                                    Pri označivanju dodatka mora se navesti količina lizina.

                                    2.

                                    L-lizin bazični, tekući, može se staviti na tržište i upotrebljavati kao dodatak u obliku pripravka.

                                    3.

                                    Dodatak se može upotrebljavati i u vodi za piće.

                                    4.

                                    Pri označivanju dodatka i premiksâ potrebno je navesti sljedeće: „Pri dodavanju L-lizina prehrani, osobito u vodi za piće, trebalo bi voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                                    5.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika pri njihovu udisanju i doticaju s očima ili kožom. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi primjerenu osobnu zaštitnu opremu, uključujući zaštitu za dišne organe, zaštitne naočale i rukavice.

                        16. svibnja 2031.

                           Karakteristike aktivne tvari:

                        L-lizin dobiven fermentacijom s pomoću bakterije Corynebacterium casei KCCM 80190
                        Kemijska formula: NH2-(CH2)4-CH(NH2)-COOH
                        CAS broj: 56-87-1

                           Analitičke metode  (1):
                        Za kvantifikaciju lizina u dodatku hrani za životinje i premiksima koji sadržavaju više od 10 % lizina:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) – EN ISO 17180.

                              Za kvantifikaciju lizina u premiksima, krmnoj smjesi i krmivima:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS), Uredba Komisije (EZ) br. 152/2009 (Prilog III., dio F).

                              Za kvantifikaciju lizina u vodi:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) ili

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS).

                        3c326

                        –

                        L-lizin bazični, tekući

                           Sastav dodatka:

                        vodena otopina L-lizina s najmanje 50 % L-lizina.

                        Sve vrste

                        -

                        -

                        -

                                    1.

                                    Pri označivanju dodatka mora se navesti količina lizina.

                                    2.

                                    L-lizin bazični, tekući, može se staviti na tržište i upotrebljavati kao dodatak u obliku pripravka.

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika pri njihovu udisanju. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi primjerenu osobnu zaštitnu opremu, uključujući zaštitu za dišne organe.

                        16. svibnja 2031.

                           Karakteristike aktivne tvari:

                        L-lizin proizveden fermentacijom s pomoću bakterije Corynebacterium glutamicum KCCM 80216 ili Corynebacterium glutamicum KCTC 12307BP
                        Kemijska formula: NH2-(CH2)4-CH(NH2)-COOH
                        CAS broj: 56-87-1

                           Analitičke metode
                            (1):
                        Za kvantifikaciju lizina u dodatku hrani za životinje i premiksima koji sadržavaju više od 10 % lizina:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) – EN ISO 17180.

                              Za kvantifikaciju lizina u premiksima, krmnoj smjesi i krmivima:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS), Uredba Komisije (EZ) br. 152/2009 (Prilog III., dio F).

                              Za kvantifikaciju lizina u vodi:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) ili

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS).

                        3c322

                        L-lizin monohidroklorid, tehnički čist

                           Sastav dodatka:

                        L-lizin monohidroklorid u prahu s najmanje 78 % L-lizina i najvećim udjelom vlage od 1,5 %.

                        Sve vrste

                        -

                        -

                        -

                                    1.

                                    Pri označivanju dodatka mora se navesti količina lizina.

                                    2.

                                    L-lizin monohidroklorid, tehnički čist, može se staviti na tržište i upotrebljavati kao dodatak u obliku pripravka.

                                    3.

                                    Dodatak se može upotrebljavati i u vodi za piće.

                                    4.

                                    Pri označivanju dodatka i premiksâ potrebno je navesti sljedeće: „Pri dodavanju L-lizina prehrani, osobito u vodi za piće, trebalo bi voditi računa o svim esencijalnim i uvjetno esencijalnim aminokiselinama kako bi se izbjegla neravnoteža.”

                                    5.

                                    Količina endotoksina u dodatku i njegov potencijal pulverizacije moraju biti takvi da najveća moguća izloženost endotoksinima ne prelazi 1 600  IU endotoksina/m3 zraka  (2).

                                    6.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika pri njihovu udisanju i doticaju s očima ili kožom. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi primjerenu osobnu zaštitnu opremu, uključujući zaštitu za dišne organe, zaštitne naočale i rukavice.

                        16. svibnja 2031.

                           Karakteristike aktivne tvari:

                        L-lizin monohidroklorid dobiven fermentacijom s pomoću bakterije

                           Corynebacterium casei KCCM 80190
                        Kemijska formula: NH2-(CH2)4-CH(NH2)-COOH
                        CAS broj: 657-27-2

                           Analitičke metode
                            (1):
                        Za utvrđivanje L-lizin monohidroklorida u dodatku hrani za životinje:

                                    —

                                    Food Chemical Codex, „Monografija o L-lizin monohidrokloridu”.

                              Za kvantifikaciju lizina u dodatku hrani za životinje i premiksima koji sadržavaju više od 10 % lizina:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) – EN ISO 17180.

                              Za kvantifikaciju lizina u premiksima, krmnoj smjesi i krmivima:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS), Uredba Komisije (EZ) br. 152/2009 (Prilog III., dio F).

                              Za kvantifikaciju lizina u vodi:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) ili

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS).

                        3c327

                        L-lizin monohidroklorid, tehnički čist

                           Sastav dodatka:

                        L-lizin monohidroklorid u prahu s najmanje 78 % L-lizina i najvećim udjelom vlage od 1,5 %.

                        Sve vrste

                        -

                        -

                        -

                                    1.

                                    Pri označivanju dodatka mora se navesti količina lizina.

                                    2.

                                    L-lizin monohidroklorid, tehnički čist, može se staviti na tržište i upotrebljavati kao dodatak u obliku pripravka.

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika pri njihovu udisanju i doticaju s očima. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi primjerenu osobnu zaštitnu opremu, uključujući zaštitu za dišne organe i zaštitne naočale.

                        16. svibnja 2031.

                           Karakteristike aktivne tvari:

                        L-lizin monohidroklorid dobiven fermentacijom s pomoću bakterije

                           Corynebacterium glutamicum KCCM 80216 ili Corynebacterium glutamicum KCTC 12307BP
                        Kemijska formula: NH2-(CH2)4-CH(NH2)-COOH
                        CAS broj: 657-27-2

                           Analitičke metode
                            (1):
                        Za utvrđivanje L-lizin monohidroklorida u dodatku hrani za životinje:

                                    —

                                    Food Chemical Codex, „Monografija o L-lizin monohidrokloridu”.

                              Za kvantifikaciju lizina u dodatku hrani za životinje i premiksima koji sadržavaju više od 10 % lizina:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS/FLD) – EN ISO 17180.

                              Za kvantifikaciju lizina u premiksima, krmnoj smjesi i krmivima:

                                    —

                                    ionsko-izmjenjivačka kromatografija spregnuta s postkolonskom derivatizacijom i optičkom detekcijom (IEC-VIS), Uredba Komisije (EZ) br. 152/2009 (Prilog III., dio F).

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports

               (2)  Izloženost je izračunata na temelju razine endotoksina i potencijala pulverizacije dodatka u skladu s metodom koju upotrebljava EFSA (EFSA Journal 2017.;15(3):4705); analitička metoda: Europska farmakopeja 2.6.14. (bakterijski endotoksini).


title: Provedbena uredba Komisije (EU) 2021/1367 оd 6. kolovoza 2021. o razvrstavanju određene robe u kombiniranu nomenklaturu

text:
                  17.8.2021

                  HR

                  Službeni list Europske unije

                  L 294/1

         PROVEDBENA UREDBA KOMISIJE (EU) 2021/1367
         оd 6. kolovoza 2021.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba opisana u stupcu (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. kolovoza 2021.

                  Za Komisiju

               Gerassimos THOMAS

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje (oznaka KN)

                        Obrazloženje

                        (1)

                        (2)

                        (3)

                        Vozilo s četiri kotača pogonjeno elektromotorom na istosmjernu struju napona 24 V i snage 800 W te koji se napaja se iz dva punjiva akumulatora od 12 V i kapaciteta 45 Ah. Približna širina vozila je 65 cm, duljina 125 cm i visina 129 cm (mjereno na naslonu sjedala, odnosno 85 cm sa spuštenim sjedalom). Ukupna težina vozila je približno 107 kg (s akumulatorima 108 kg). Najveća dopuštena težina tereta je 130 kg.
                        Vozilo ima sljedeće karakteristike:

                                    —

                                    vodoravnu ploču koja povezuje prednji i stražnji dio; ploča se može prilagoditi potrebama korisnika (npr. sklopiti ili nakositi),

                                    —

                                    dvije opružne osovine, pogon na stražnjoj osovini i međuosovinski razmak 820 mm,

                                    —

                                    mogućnost vožnje na kosinama nagiba 130,

                                    —

                                    krug zaokretanja od 210 cm,

                                    —

                                    dva kompleta pneumatika (stražnji pneumatici veći su od prednjih),

                                    —

                                    prilagodljivo okretno sjedalo kojem se visina može podešavati, s naslonom i osloncima za ruke te protukliznom podlogom za stopala,

                                    —

                                    prilagodljiv i preklopiv stup upravljača s ručkama za upravljanje ovalnog oblika,

                                    —

                                    prednja i stražnja svjetla, pokazivače smjera i retrovizore.

                              Na stupu upravljača nalazi se kontrolna ploča sa sklopkom, kontrola brzine, tipka za zvučno upozorenje, tipka za gašenje motora, prekidač pokazivača smjera, prekidač svjetala, pokazivač napunjenosti akumulatora te tipka za podešavanje brzine.
                        Vozilo ima dvije ručke za upravljanje rukama namijenjene ubrzavanju, kočenju i vožnji unatrag. Upravljač se može podesiti kako bi se moglo upravljati samo jednom rukom.
                        Opremljen je „pametnim” elektromagnetskim sustavom za regeneraciju pri kočenju.
                        Kada su akumulatori potpuno napunjeni, vozilo ima najveći doseg do 45 kilometara i može postići najveću brzinu od približno 15–16 km/h.
                        Vozilo može biti opremljeno kotačićima za sprečavanje prevrtanja sa stražnje strane, košarom za kupovinu, držačem za štap itd.
                        Vozilo se pri transportu može preklopiti. Može se upotrebljavati na cestama, nogostupima, pješačkim stazama, stazama u parkovima, biciklističkim stazama i određenim stazama za rekreiranje ili u pješačkim zonama (trgovačkim centrima).
                        Vidjeti sliku  (*1).

                        8703 10 18

                        Razvrstavanje se temelji na općim pravilima 1 i 6 za tumačenje kombinirane nomenklature i nazivima oznaka KN 8703 , 8703 10  i 8703 10 18 .
                        Razvrstavanje u tarifni broj 8713  kao kolica za osobe s invaliditetom je isključeno jer vozilo nije posebno projektirano za prijevoz osoba s invaliditetom: ne posjeduje posebna obilježja koja olakšavaju invaliditet.
                        Iako je vozilo projektirano tako da se njime može upravljati samo jednom rukom i opremljeno je udobnim okretnim sjedalom s osloncima i protukliznom podlogom za stopala (a može biti opremljeno i kotačićima protiv prevrtanja), takve se karakteristike objektivno ne mogu smatrati posebnim obilježjima projektiranima za olakšavanje invalidnosti (vidjeti i Napomene s objašnjenjem kombinirane nomenklature za podbroj 8713 90 00 , objašnjenja Harmoniziranog sustava za tarifni broj 8713  i mišljenje o razvrstavanju u HS 8703,10/1).
                        Usto, vozila opremljena odvojenim prilagodljivim stupom upravljača i vozila čija je najveća brzina veća od 10 km/h isključena su iz tarifnog broja 8713  (vidjeti Napomene s objašnjenjem kombinirane nomenklature za podbroj 8713 90 00 ).
                        Vozilo je namijenjeno prijevozu osoba i pri predstavljanju carinskim tijelima nije ga moguće prepoznati kao vozilo projektirano isključivo za osobe s invaliditetom (vidjeti predmet C-198/15  (1)), na temelju objektivnih karakteristika i obilježja koje je nužno procijeniti u trenutku carinjenja (vidjeti predmet C-286/15  (2)). Ne uvažavaju se bilo kakve naknadne izmjene vozila nakon carinjenja, kao ni procjena vozila koju može provesti nacionalno tijelo za druge svrhe od onih utvrđenih u carinskom zakonodavstvu.
                        Vozilo je posebna vrsta vozila za prijevoz osoba.
                        Stoga se vozilo razvrstava u oznaku KN 8703 10 18  kao motorno vozilo prvenstveno konstruirano za prijevoz osoba, slično vozilima za golf terene.

               (*1)  Slika je samo informativna.

               (1)  Presuda Suda od 26. svibnja 2016., Invamed Group Ltd i dr. protiv Commissioners for Her Majesty’s Revenue & Customs, C-198/15, ECLI:EU:C:2016:362.

               (2)  Presuda Suda od 26. svibnja 2016., Latvijas propāna gaze, C-286/15, ECLI:EU:C:2016:363, točka 33.


title: Provedbena uredba Komisije (EU) 2021/1369 оd 6. kolovoza 2021. o razvrstavanju određene robe u kombiniranu nomenklaturu

text:
                  17.8.2021

                  HR

                  Službeni list Europske unije

                  L 294/8

         PROVEDBENA UREDBA KOMISIJE (EU) 2021/1369
         оd 6. kolovoza 2021.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2..

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba opisana u stupcu 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. kolovoza 2021.

                  Za Komisiju,

               Gerassimos THOMAS

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje (oznaka KN)

                        Obrazloženje

                        1.

                        2.

                        3.

                        Vrpca izrađena od elastičnog tekstilnog materijala, širine približno 5 cm, s jedne strane prekrivena prianjajućim materijalom izrađenim od sintetičke gume, mase ne veće od 1 500  g/m2.
                        Vrpca je namotana na podlogu u obliku cijevi i predstavljena je u kartonskim kutijama po 16 ili 24 svitaka, čiji je promjer približno 7,5 cm. Na pakiranju nije navedeno da su vrpce namijenjene uporabi u medicinske svrhe.
                        Vrpca je predstavljena kao vrpca za zaštitu zglobova tijekom sportskih aktivnosti.
                        Vidjeti slike  (*1).

                        5906 10 00

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature, napomenom 4. uz poglavlje 59. i nazivima oznaka KN 5906  i 5906 10 00 .
                        Proizvod nije impregniran ni prevučen farmaceutskim tvarima. Ne posjeduje ni objektivna obilježja koja bi upućivala na to da je posebno izrađen za medicinske, kirurške, zubarske ili veterinarske svrhe. Usto, na pakiranju nije navedeno da je proizvod namijenjen uporabi u medicinske svrhe. Stoga je isključeno razvrstavanje u tarifni broj 3005  (vidjeti i Objašnjenja Harmoniziranog sustava uz tarifni broj 3005 , treći stavak). U skladu s tim proizvod se razvrstava prema materijalu od kojeg je izrađen.
                        Proizvod se stoga razvrstava u oznaku KN 5906 10 00  kao ljepljive vrpce širine ne veće od 20 cm.

               (*1)  Slike služe isključivo u informativne svrhe.


title: Provedbena uredba Komisije (EU) 2021/2307 оd 21. listopada 2021. o utvrđivanju pravila o dokumentima i obavijestima obaveznima za ekološke proizvode i proizvode iz prijelaznog razdoblja namijenjene uvozu u Uniju (Tekst značajan za EGP)

text:
                  27.12.2021

                  HR

                  Službeni list Europske unije

                  L 461/30

         PROVEDBENA UREDBA KOMISIJE (EU) 2021/2307
         оd 21. listopada 2021.
         o utvrđivanju pravila o dokumentima i obavijestima obaveznima za ekološke proizvode i proizvode iz prijelaznog razdoblja namijenjene uvozu u Uniju
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (1), a posebno njezin članak 39. stavak 2. točke (b) i (c) i članak 43. stavak 7.,
         budući da:

                     (1)

                     U skladu s člankom 45. stavkom 1. Uredbe (EU) 2018/848 proizvod se može uvesti iz treće zemlje kako bi se stavio na tržište unutar Unije kao ekološki proizvod ili proizvod iz prijelaznog razdoblja. Stoga je za potrebe određenih subjekata u Uniji potrebno utvrditi detaljna pravila koja će se primjenjivati na pošiljke pri njihovu ulasku u Uniju te nakon puštanja pošiljke ili dijela pošiljke u slobodni promet u Uniji. Riječ je o sljedećim subjektima: uvoznik koji prijavljuje pošiljku za puštanje u slobodan promet u Uniji ili subjekti koji ih zastupaju, prvi primatelj pošiljke i primatelj koji će zaprimiti pošiljku ili dio pošiljke.

                     (2)

                     Kako bi se organizirao sustav službenih kontrola pošiljaka u cilju osiguravanja sljedivosti, uvoznik bi trebao unaprijed obavijestiti nadležno tijelo i svoju kontrolnu ustanovu ili svoje kontrolno tijelo o prispijeću pošiljke dostavljanjem relevantnih informacija o potvrdi o inspekciji predviđenoj Delegiranom uredbom Komisije (EU) 2021/2306 (2).

                     (3)

                     Osim toga, potrebno je utvrditi detaljna pravila u pogledu sadržaja izvatka iz potvrde o inspekciji te u pogledu tehničkih sredstava kojima se ona treba izdavati.

                     (4)

                     Uvoznik, prvi primatelj i primatelj trebali bi na zahtjev kontrolnih tijela ili kontrolnih ustanova predočiti potvrdu o inspekciji ili izvadak iz potvrde o inspekciji. Potrebno je utvrditi dodatne obveze u pogledu informacija koje uvoznik, prvi primatelj odnosno primatelj treba uključiti u opis ekološke proizvodne jedinice ili proizvodne jedinice u prijelaznom razdoblju na koje se upućuje u članku 39. stavku 1. Uredbe (EU) 2018/848.

                     (5)

                     Kako bi se osiguralo pravilno praćenje slučajeva nesukladnosti, države članice trebale bi putem Informacijskog sustava za ekološku poljoprivredu s Komisijom dijeliti informacije o svakoj sumnji na nesukladnost ili nesukladnosti utvrđenoj tijekom provjere pošiljke koju je provelo nadležno tijelo države članice.

                     (6)

                     Kad je riječ o potvrdi o inspekciji u papirnatom obliku i izvatku iz potvrde o inspekciji u papirnatom obliku, ovjerenima na papiru vlastoručnim potpisom u skladu s Delegiranom uredbom (EU) 2021/2306, potrebno je utvrditi prijelazne zahtjeve za upotrebu takvih potvrda i izvadaka iz njih od strane prvog primatelja i primatelja, kao i zahtjev da takva potvrda i izvaci iz nje moraju pratiti robu do poslovnih prostora prvog primatelja i primatelja.

                     (7)

                     Radi jasnoće i pravne sigurnosti ova bi se Uredba trebala primjenjivati od datuma početka primjene Uredbe (EU) 2018/848.

                     (8)

                     Mjere predviđene u ovoj Uredbi u skladu su s mišljenjem Odbora za ekološku proizvodnju,

               DONIJELA JE OVU UREDBU:

            Članak 1.
            Predmet
            Ovom Uredbom utvrđuju se pravila o:

                        (a)

                        izjavama i komunikacijama uvoznikâ, subjektima odgovornima za pošiljke, prvih primatelja i primatelja za uvoz proizvoda iz trećih zemalja u svrhu stavljanja tih proizvoda na tržište unutar Unije kao ekoloških proizvoda ili proizvoda iz prijelaznog razdoblja; i

                        (b)

                        obavješćivanju od strane nadležnih tijela država članica o sumnjama na nesukladnosti ili utvrđenim nesukladnostima pošiljaka.

            Članak 2.
            Definicije
            Za potrebe ove Uredbe, primjenjuju se sljedeće definicije:

                        (1)

                        „uvoznik” znači fizička ili pravna osoba s poslovnim nastanom u Uniji koja podliježe sustavu kontrole iz Uredbe (EU) 2018/848 i koja, osobno ili preko predstavnika, prijavljuje pošiljku za puštanje u slobodni promet u Uniji;

                        (2)

                        „subjekt odgovoran za pošiljku” znači, za potrebe članka 6. stavka 4. Delegirane uredbe (EU) 2021/2306 i Delegirane uredbe Komisije (EU) 2019/2123 (3), ili uvoznik ili fizička ili pravna osoba s poslovnim nastanom u Uniji koja pošiljku podnosi na graničnoj kontrolnoj postaji u ime uvoznika;

                        (3)

                        „prvi primatelj” znači fizička ili pravna osoba s poslovnim nastanom u Uniji koja podliježe sustavu kontrole iz Uredbe (EU) 2018/848 kojoj uvoznik isporučuje pošiljku nakon njezina puštanja u slobodni promet i koja je zaprima radi daljnje pripreme i stavljanja na tržište;

                        (4)

                        „primatelj” znači fizička ili pravna osoba s poslovnim nastanom u Uniji koja podliježe sustavu kontrole iz Uredbe (EU) 2018/848 i kojoj uvoznik isporučuje seriju koja nastaje podjelom pošiljke nakon njezina puštanja u slobodni promet te koji je zaprima radi daljnje pripreme i stavljanja na tržište;

                        (5)

                        „pošiljka” znači pošiljka, kako je definirana u članku 3. točki 37. Uredbe (EU) 2017/625 Europskog parlamenta i Vijeća (4), proizvodâ namijenjenih stavljanju na tržište unutar Unije kao ekoloških proizvoda ili proizvoda iz prijelaznog razdoblja; međutim, u slučaju ekoloških proizvoda i proizvoda iz prijelaznog razdoblja izuzetih od službenih kontrola na graničnim kontrolnim postajama u skladu s Delegiranom uredbom Komisije (EU) 2021/2305 (5), „pošiljka” znači količina proizvodâ pod jednim ili više brojeva Kombinirane nomenklature, obuhvaćena jednom potvrdom o inspekciji, poslana istim prijevoznim sredstvom i uvezena iz iste treće zemlje.

            Članak 3.
            Prethodna obavijest o prispijeću

               1.   Za svaku pošiljku, uvoznik ili subjekt odgovoran za pošiljku, dostavlja prethodnu obavijest o prispijeću pošiljke na graničnu kontrolnu postaju ili točku puštanja u slobodni promet tako što ispuni relevantni dio potvrde o inspekciji u skladu s modelom i napomenama utvrđenima u Prilogu Delegiranoj uredbi (EU) 2021/2306 te ga putem elektroničkog sustava TRACES iz članka 2. točke 36. Provedbene uredbe Komisije (EU) 2019/1715 (6) dostavi sljedećim subjektima:

                           (a)

                           nadležnom tijelu iz članka 6. Delegirane uredbe (EU) 2021/2306;

                           (b)

                           kontrolnom tijelu ili kontrolnoj ustanovi uvoznika.

               2.   Za svaku pošiljku koja podliježe službenim kontrolama na graničnim kontrolnim postajama, stavak 1. primjenjuje se dodatno uz zahtjeve u pogledu dostavljanja prethodne obavijesti o prispijeću u skladu s člankom 56. stavkom 3. točkom (a) Uredbe (EU) 2017/625 nadležnim tijelima na graničnim kontrolnim postajama.

               3.   Prethodne obavijesti u skladu sa stavkom 1. dostavljaju se u skladu s pravilima o minimalnom vremenu utvrđenima Provedbenom uredbom Komisije (EU) 2019/1013 (7).

            Članak 4.
            Potvrda o inspekciji i izvadak iz potvrde o inspekciji

               1.   Uvoznik i prvi primatelj ispunjavaju potvrdu o inspekciji u sustavu TRACES kako slijedi:

                           (a)

                           u polju 23 o posebnim carinskim postupcima, uvoznik u sustav TRACES unosi sve informacije osim informacija o provjeri koju je provelo relevantno nadležno tijelo;

                           (b)

                           u polju 24 o prvom primatelju, uvoznik u sustav TRACES unosi informacije ako ih nije unijela kontrolna ustanova ili kontrolno tijelo u trećoj zemlji prije nego što je nadležno tijelo provjerilo pošiljku i ovjerilo potvrdu o inspekciji; i

                           (c)

                           polje 31 o izjavi prvog primatelja ispunjava prvi primatelj, u sustavu TRACES, po primitku pošiljke nakon njezina puštanja u slobodni promet.

               2.   Ako je u odluci donesenoj o pošiljci u skladu s člankom 6. stavkom 3. Delegirane uredbe (EU) 2021/2306 navedeno da se pošiljka pušta u slobodni promet, uvoznik navodi broj potvrde o inspekciji u carinskoj deklaraciji za puštanje u slobodni promet iz članka 158. stavka 1. Uredbe (EU) br. 952/2013 Europskog parlamenta i Vijeća (8).

               3.   Ako se pošiljka dijeli na različite serije, pod carinskim nadzorom i prije puštanja u slobodni promet u skladu s člankom 6. stavkom 6. Delegirane uredbe (EU) 2021/2306, uvoznik putem sustava TRACES ispunjava i dostavlja izvadak iz potvrde o inspekciji za svaku od serija u skladu s modelom i napomenama utvrđenima u Prilogu ovoj Uredbi.
               Isti postupak primjenjuje se ako je pošiljka podijeljena na različite serije u skladu s člankom 7. stavkom 3. Delegirane uredbe (EU) 2021/2306 nakon provjere i ovjere potvrde o inspekciji.
               Ako je u odluci o seriji navedenoj u izvatku iz potvrde o inspekciji u skladu s člankom 6. stavkom 6. i člankom 7. stavkom 4. Delegirane uredbe (EU) 2021/2306 navedeno da se pošiljka pušta u slobodni promet, broj izvatka iz potvrde o inspekciji navodi se u carinskoj deklaraciji za puštanje u slobodni promet iz članka 158. stavka 1. Uredbe (EU) br. 952/2013.
               Primatelj je po primitku serije dužan u sustavu TRACES ispuniti polje 13 izvatka iz potvrde o inspekciji i potvrditi jesu li pri primitku te serije pakiranje ili kontejner i, ako je to relevantno, potvrda o inspekciji u skladu s točkom 6. Priloga III Uredbi (EU) 2018/848.

               4.   Izvadak iz potvrde o inspekciji sastavlja se na službenom jeziku ili na jednom od službenih jezika države članice u kojoj će se serija pustiti u slobodni promet. Država članica može prihvatiti da se izvaci iz potvrda sastavljaju na nekom drugom službenom jeziku Unije uz, prema potrebi, ovjereni prijevod.

            Članak 5.
            Pisana izvješća
            Na zahtjev relevantnog nadležnog tijela, kontrolnog tijela ili kontrolne ustanove, uvoznik, prvi primatelj ili primatelj dužni su dostaviti potvrdu o inspekciji ili, ako je to relevantno, izvadak iz potvrde o inspekciji u kojem su navedeni.

            Članak 6.
            Opis proizvodnih jedinica i aktivnosti
            U slučaju da uvoznik prijavljuje pošiljku za puštanje u slobodni promet, puni opis ekološke proizvodne jedinice ili proizvodne jedinice u prijelaznom razdoblju i aktivnosti iz članka 39. stavka 1. točke (d) podtočke i. Uredbe (EU) 2018/848 uključuje:

                        (a)

                        poslovne prostore;

                        (b)

                        aktivnosti, uz navođenje točaka puštanja u slobodni promet u Uniji;

                        (c)

                        sve druge objekte koje uvoznik namjerava koristiti za skladištenje uvezenih proizvoda do njihove isporuke prvom primatelju; i

                        (d)

                        obvezu osiguravanja da se svi objekti koji će se koristiti za skladištenje uvezenih proizvoda podvrgavaju kontroli koju provodi kontrolno tijelo ili kontrolna ustanova ili, ako se ti objekti za skladištenje nalaze u drugoj državi članici ili regiji, kontrolno tijelo ili kontrolna ustanova koji su priznati za kontrole u toj državi članici ili regiji.

                  U slučaju prvog primatelja i primatelja opis uključuje objekte koji se koriste za zaprimanje pošiljaka i njihovo skladištenje.

            Članak 7.
            Obavijest o sumnji na nesukladnost ili o utvrđenoj nesukladnosti
            Ako se tijekom provjere sukladnosti pošiljke u skladu s člankom 6. Delegirane uredbe (EU) 2021/2306 posumnja na nesukladnost ili utvrdi nesukladnost, predmetna država članica dužna je odmah obavijestiti Komisiju i druge države članice putem Informacijskog sustava za ekološku poljoprivredu (OFIS) koristeći predložak utvrđen u odjeljku 4 Priloga II. Provedbenoj uredbi Komisije (EU) 2021/279 (9).. Komisija obavješćuje nadležno tijelo ili, ako je to relevantno, kontrolno tijelo ili kontrolnu ustanovu predmetne treće zemlje.

            Članak 8.
            Prijelazne odredbe za potvrde o inspekciji u papirnatom obliku i izvacima iz njih

               1.   Potvrda o inspekciji u papirnatom obliku ovjerena vlastoručnim potpisom u skladu s člankom 11. stavkom 2. Delegirane uredbe (EU) 2021/2306 i izvadak iz potvrde o inspekciji u papirnatom obliku ovjeren vlastoručnim potpisom u skladu s člankom 11. stavkom 5. te uredbe prate robu do poslovnih prostora prvog primatelja ili primatelja.

               2.   Po primitku potvrde o inspekciji u papirnatom obliku iz stavka 1., prvi primatelj dužan je provjeriti odgovaraju li informacije iz te potvrde informacijama unesenima u tu potvrdu u sustavu TRACES.
               Ako informacije o broju paketa iz polja 13 potvrde o inspekciji i informacije u poljima 16 i 17 te potvrde nisu unesene u potvrdu o inspekciji u papirnatom obliku, ili u slučaju da se te informacije razlikuju od informacija unesenih u potvrdu u sustavu TRACES, prvi primatelj uzima u obzir informacije unesene u potvrdu u sustavu TRACES.

               3.   Nakon provjere iz stavka 2., prvi primatelj ručno potpisuje potvrdu o inspekciji u papirnatom obliku u polju 31 i tu potvrdu šalje uvozniku navedenom u polju 12 te potvrde.

               4.   Uvoznik je dužan potvrdu o inspekciji u papirnatom obliku iz stavka 3. držati na raspolaganju kontrolnom tijelu ili kontrolnoj ustanovi najmanje dvije godine.

               5.   U slučaju izvatka iz potvrde o inspekciji u papirnatom obliku iz stavka 1., primatelj je po primitku serije dužan ručno potpisati taj izvadak u papirnatom obliku u polju 13.

               6.   Primatelj serije dužan je izvadak iz potvrde o inspekciji u papirnatom obliku iz stavka 5. držati na raspolaganju kontrolnim tijelima i/ili kontrolnim ustanovama najmanje dvije godine.

               7.   Prvi primatelj ili, ako je to relevantno, uvoznik može izraditi presliku potvrde o inspekciji u papirnatom obliku iz stavka 3. u svrhu obavješćivanja kontrolnih tijela i kontrolnih ustanova u skladu s člankom 5. Svaki takav primjerak nosi tiskanu ili pečatom otisnutu naznaku „PRESLIKA”.

               8.   Primatelj ili, ako je to relevantno, uvoznik može izraditi presliku izvatka iz potvrde o inspekciji u papirnatom obliku iz stavka 5. u svrhu obavješćivanja kontrolnih tijela i kontrolnih ustanova u skladu s člankom 5. Svaki takav primjerak nosi tiskanu ili pečatom otisnutu naznaku „PRESLIKA”.

            Članak 9.
            Stupanje na snagu i primjena
            Ova Uredba stupa na snagu trećeg dana od dana objave u Službenom listu Europske unije.
            Primjenjuje se od 1. siječnja 2022.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. listopada 2021.

                  Za Komisiju

                  Predsjednica

               Ursula VON DER LEYEN

            (1)  SL L 150, 14.6.2018., str. 1.

            (2)  Delegirana uredba Komisije (EU) 2021/2306 od 21. listopada 2021. o dopuni Uredbe (EU) 2018/848 Europskog parlamenta i Vijeća pravilima o službenim kontrolama u pogledu pošiljaka ekoloških proizvoda i proizvoda iz prijelaznog razdoblja namijenjenih uvozu u Uniju te o potvrdi o inspekciji (vidjeti stranicu 13 ovoga Službenog lista).

            (3)  Delegirana uredba Komisije (EU) 2019/2123 оd 10. listopada 2019. o dopuni Uredbe (EU) 2017/625 Europskog parlamenta i Vijeća u pogledu pravila za utvrđivanje u kojim slučajevima i pod kojim uvjetima se provjere identiteta i fizičke provjere određene robe mogu obavljati na kontrolnim točkama, a provjere dokumentacije na udaljenosti od graničnih kontrolnih postaja (SL L 321, 12.12.2019., str. 64.).

            (4)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).

            (5)  Delegirana uredba Komisije (EU) 2021/2305 od 21. listopada 2021. o dopuni Uredbe (EU) 2017/625 Europskog parlamenta i Vijeća pravilima o slučajevima u kojima uvjeti pod kojima su ekološki proizvodi i proizvodi iz prijelaznog razdoblja izuzeti od službenih kontrola na graničnim kontrolnim postajama, o mjestu službenih kontrola za takve proizvode i o izmjeni delegiranih uredbi Komisije (EU) 2019/2123 i (EU) 2019/2124 (vidjeti stranicu 5 ovoga Službenog lista).

            (6)  Provedbena uredba Komisije (EU) 2019/1715 od 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata („Uredba o IMSOC-u”) (SL L 261, 14.10.2019., str. 37.).

            (7)  Provedbena uredba Komisije (EU) 2019/1013 od 16. travnja 2019. o prethodnoj obavijesti o pošiljkama određenih kategorija životinja i robe koje ulaze u Uniju (SL L 165, 21.6.2019., str. 8.).

            (8)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).

            (9)  Provedbena uredba Komisije (EU) 2021/279 od 22. veljače 2021. kojom se utvrđuju detaljna pravila za provedbu Uredbe (EU) 2018/848 Europskog parlamenta i Vijeća o kontrolama i drugim mjerama kojima se osiguravaju sljedivost i sukladnost u ekološkoj proizvodnji i označivanju ekoloških proizvoda (SL L 62, 23.2.2021., str. 6.).

            PRILOG
            DIO I.

               IZVADAK br...........IZ POTVRDE O INSPEKCIJI ZA UVOZ EKOLOŠKIH PROIZVODA I PROIZVODA IZ PRIJELAZNOG RAZDOBLJA U EUROPSKU UNIJU

                                    1.

                                    Kontrolno tijelo ili kontrolna ustanova koje/koja je izdalo/izdala osnovnu potvrdu o inspekciji

                                    2.

                                    Postupci u skladu s Uredbom (EU) 2018/848 Europskog parlamenta i Vijeća (1):

                                                ☐

                                                Sukladnost (članak 46.)

                                                ☐

                                                Ekvivalentna treća zemlja (članak 48.)

                                                ☐

                                                Ekvivalentno kontrolno tijelo ili kontrolna ustanova (članak 57.) ili

                                                ☐

                                                Ekvivalentnost na temelju trgovinskog sporazuma (članak 47.)

                                    3.

                                    Referentni broj potvrde o inspekciji

                                    4.

                                    Kontrolno tijelo ili kontrolna ustanova

                                    5.

                                    Uvoznik

                                    6.

                                    Zemlja podrijetla

                                    7.

                                    Država izvoza

                                    8.

                                    Granična kontrolna postaja/kontrolna postaja/točka puštanja u slobodni promet

                                    9.

                                    Zemlja odredišta

                                    10.

                                    Primatelj serije dobivene podjelom

                                    11.

                                    Opis proizvodâ
                                    Ekološki ili proizvod iz prijelaznog razdoblja Oznake KN Kategorija Broj paketâ Broj serije Neto masa serije i neto masa
                                    izvorne pošiljke

                                    12.

                                    Izjava relevantnog nadležnog tijela koje provjerava i potvrđuje izvadak iz potvrde.
                                    Ovaj izvadak odgovara prethodno opisanoj seriji dobivenoj podjelom pošiljke koja je obuhvaćena izvornom potvrdom o inspekciji s brojem navedenim u polju 3.

                                                ☐

                                                Pušta se u slobodni promet kao ekološki proizvod.

                                                ☐

                                                Pušta se u slobodni promet kao proizvod iz prijelaznog razdoblja.

                                                ☐

                                                Pušta se u slobodni promet kao neekološki proizvod.

                                                ☐

                                                Serija se ne može pustiti u slobodni promet.

                                          Dodatne informacije:
                                    Tijelo i država članica:
                                    Datum:
                                    Ime i potpis ovlaštene osobe/kvalificirani elektronički pečat

                                    13.

                                    Izjava primatelja serije
                                    Ovime se potvrđuje da su pri zaprimanju proizvodâ pakiranje ili kontejner i, ako je to relevantno, potvrda o inspekciji:

                                                ☐

                                                sukladni s dijelom 6. Priloga III. Uredbi (EU) 2018/848; ili

                                                ☐

                                                nesukladni s dijelom 6. Priloga III. Uredbi (EU) 2018/848.

                        Ime i potpis ovlaštene osobe

                        Datum:

                  DIO II.

               NAPOMENE ZA ISPUNJAVANJE MODELA IZVATKA IZ POTVRDE O INSPEKCIJI

                        Izvadak br. ….:

                        Broj izvatka odgovara broju serije dobivene podjelom izvorne pošiljke.

                        Polje 1

                        :

                        Naziv, adresa i kod kontrolnog tijela ili kontrolne ustanove u trećoj zemlji koje/koja je izdalo/izdala osnovnu potvrdu o inspekciji.

                        Polje 2

                        :

                        U ovom polju navode se odredbe Uredbe (EU) 2018/848 koje su relevantne za izdavanje i upotrebu ovog izvatka; navesti relevantnu odredbu na temelju koje je uvezena izvorna pošiljka, vidjeti polje 2 osnovne potvrde o inspekciji.

                        Polje 3

                        :

                        Broj potvrde o inspekciji automatski dodijeljen osnovnoj potvrdi u elektroničkom sustavu TRACES.

                        Polje 4

                        :

                        Naziv, adresa i kod kontrolnog tijela ili kontrolne ustanove koje/koja je nadležno/nadležna za kontrole subjekta koji je podijelio pošiljku.

                        Polja 5, 6 i 7

                        :

                        Vidjeti relevantne informacije o osnovnoj potvrdi o inspekciji.

                        Polje 8

                        :

                        To je jedinstvena alfanumerička oznaka koju sustav TRACES dodjeljuje graničnoj kontrolnoj postaji ili kontrolnoj točki koja nije granična kontrolna postaja kako je navedeno u članku 53. stavku 1. točki (a) Uredbe (EU) 2017/625 Europskog parlamenta i Vijeća (2) ili točki puštanja u slobodni promet u Europskoj uniji, prema potrebi, uključujući zemlju u kojoj se provode službene kontrole za provjeru serije u skladu s člankom 6. stavcima 1. i 2. Delegirane uredbe Komisije (EU) 2021/2306 (3) i ako je odluka o pošiljci unesena u polje 30. potvrde o inspekciji.

                        Polje 9

                        :

                        Zemlja odredišta znači država prvog primatelja u Europskoj uniji.

                        Polje 10

                        :

                        Primatelj serije (dobivene podjelom pošiljke) u Europskoj uniji.

                        Polje 11

                        :

                        Opis proizvodâ, koji uključuje:

                                    —

                                    oznaku jesu li proizvodi ekološki ili iz prijelaznog razdoblja;

                                    —

                                    oznaku kombinirane nomenklature (KN) iz Uredbe Vijeća (EEZ) br. 2658/87 (4) za predmetne proizvode (po mogućnosti na osmeroznamenkastoj razini)

                                    —

                                    kategoriju proizvoda u skladu s Prilogom II. Provedbenoj uredbi Komisije (EU) 2021/1378 (5);

                                    —

                                    broj pakiranjâ (broj sanduka, kutija, vreća, kanti itd.)

                                    —

                                    neto masu izraženu u odgovarajućim jedinicama (kg neto mase, litra itd.) i neto masu navedenu u polju 13 osnovne potvrde o inspekciji.

                        Polje 12

                        :

                        Ovo polje mora biti ispunjeno od strane nadležnog tijela za svaku od serija dobivenih podjelom pošiljke iz članka 6. stavka 6. i članka 7. stavka 3. Delegirane uredbe (EU) 2021/2306.
                        Nadležno tijelo mora odabrati odgovarajuću opciju i, ako je potrebno, unijeti sve dodatne informacije koje se smatraju relevantnima. Konkretno, ako je odabrana opcija „Serija se ne može pustiti u slobodni promet”, relevantne informacije moraju se navesti pod „dodatne informacije”.
                        U slučaju proizvodâ koji podliježu službenim kontrolama na graničnim kontrolnim postajama, ovo polje mora biti ispunjeno od strane nadležnog tijela na graničnoj kontrolnoj postaji.
                        Svojeručni potpis ovlaštene osobe obvezan je samo na izvacima iz potvrda o inspekciji potvrđenima na papiru do 30. lipnja 2022. u skladu s člankom 11. stavkom 5. Delegirane uredbe (EU) 2021/2306 .

                        Polje 13

                        :

                        Ovo polje ispunjava primatelj po zaprimanju serije odabirom jedne od opcija nakon provedbe provjera predviđenih točkom 6. Priloga III. Uredbi (EU) 2018/848.
                        Svojeručni potpis primatelja obvezan je na izvacima iz potvrda o inspekciji potvrđenima na papiru do 30. lipnja 2022. u skladu s člankom 11. stavkom 5. Delegirane uredbe (EU) 2021/2306.

               (1)  Uredba (EU) 2018/848 Europskog parlamenta i Vijeća od 30. svibnja 2018. o ekološkoj proizvodnji i označivanju ekoloških proizvoda te stavljanju izvan snage Uredbe Vijeća (EZ) br. 834/2007 (SL L 150, 14.6.2018., str. 1.).

               (2)  Uredba (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te odluke Vijeća 92/438/EEZ (Uredba o službenim kontrolama) (SL L 95, 7.4.2017., str. 1.).

               (3)  Delegirana uredba Komisije (EU) 2021/2306 od 21. listopada 2021. o dopuni Uredbe (EU) 2018/848 Europskog parlamenta i Vijeća pravilima o službenim kontrolama pošiljaka ekoloških proizvoda i proizvoda iz prijelaznog razdoblja namijenjenih za uvoz u Uniju i o potvrdi o inspekciji (SL L 461, 27.12.2021, str. 13).

               (4)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

               (5)  Provedbena uredba Komisije (EU) 2021/1378 od 19. kolovoza 2021. o utvrđivanju određenih pravila u vezi s certifikatom koji se izdaje subjektima, skupinama subjekata i izvoznicima u trećim zemljama koji su uključeni u uvoz ekoloških proizvoda i proizvoda iz prijelaznog razdoblja u Uniju i utvrđivanju popisa priznatih kontrolnih tijela i kontrolnih ustanova u skladu s Uredbom (EU) 2018/848 Europskog parlamenta i Vijeća (SL L 297, 20.8.2021., str. 24.).